Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nyilvánosságáról szóló 1992. évi LXIII. törvény fontos szabálya az adatkezelés célhozkötöttségének elve, amely azt jelenti,
Paragraph Index: 1109

nyilvánosságáról szóló 1992. évi LXIII. törvény fontos szabálya az adatkezelés célhozkötöttségének elve, amely azt jelenti, hogy személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak, továbbá csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig. Utaltam arra, hogy a polgármester levele és annak mellékletei nem tartalmazzák az ID — azonosító — kódok őrzésének szabályait. Kifejtettem, hogy a kódok szabályozatlan, bizonytalan idejű és mértékű tárolását, megőrzését a levelében hivatkozott célszerűségi elv („minta véletlenszerűségének későbbi igazolása érdekében”) álláspontom szerint nem indokolja. Ezért kértem a polgármestert, hogy a személyes adatok védelméről és a közérdekű adatok nyilvánosságáról szóló

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes